Prin urmare, la fața locului au intervenit imediat toate subdiviziunile, iar pînă la această oră nu a fost identificat nici un aparat de zbor sau fragmente, transmite Noi.md.
În același timp, polițiștii au luat legătura cu reprezentații companiilor care organizează zboruri locale, deocamdată nefiind comunicată nici o informație în acest sens.
În context, Poliția roagă cetățenii care au fost martori sau dețin anumite informații despre locație să sesizeze imediat la 1️12.
Totodată, în urma imaginilor difuzate pe rețelele de socializare, Autoritatea Aeronautică Civilă (AAC) dezminte zvonurile conform cărora o aeronavă de mici dimensiuni s-ar fi prăbușit în această după-amiază.
„Instituțiile specializate au reacționat prompt, însă pînă în acest moment, informația nu a fost confirmată. Toate aeronavele care au depus plan de zbor pentru astăzi, 25 mai, au decolat și aterizat fără a raporta alarme sau incidente. De asemenea, radarele nu au identificat niciun obiect sau aeronavă de mici dimensiuni care să fi intrat în spațiul aerian controlat”, informează Autoritatea Aeronautică Civilă.
Inspectoratul General de Poliție confirmă, de asemenea, că în urma apelurilor telefonice primite de la martori, echipajele s-au deplasat imediat la fața locului pentru a investiga circumstanțele.
Din fericire, nu s-a găsit nicio dovadă a vreunui incident aviatic.